 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**11.05.2017**

Ca urmare a solicitării de emitere a acordului de mediu adresată de COMUNA LUNCA ILVEI cu sediul în localitatea Lunca Ilvei, str. Grănicerilor, nr. 198, înregistrată la Agenţia pentru Protecţia Mediului Bistriţa-Năsăud cu nr. 6601/13.06.2016, ultima completare înregistrată sub nr. 5110/5.05.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.05.2017, că proiectul PNDR-Modernizarea infrastructurii rutiere de drumuri forestiere în comuna Lunca Ilvei, în localitatea Lunca Ilvei, extravilan, judeţul Bistriţa-Năsăud, nu se supune evaluării impactului asupra mediului şi **se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) - proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e): “construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” și în Anexa 2 punctul 13, lit. a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă executate sau în curs de a fi executate";*

*b) - lungimea totală a tronsonului de drum forestier propus modernizării este de 13,927 km;*

*- Drumul forestier Ursoaia - 2,078 km*

*- Drumul forestier Gălan Ursoaia - 1,506 km*

*- Drumul forestier Vinoasa - 2,660 km*

*- Drumul forestier Borcut - 0,787km*

*- Drumul forestier Silhoasa Sarcerii - 1,312 km*

*- Drumul forestier Sarcerii - 3,530 km*

*- Drumul forestier Roșu - 0,609 km*

*- în prezent, îmbrăcămintea actuală este din pământ, având unele zone cu material pietros, într-o stare accentuată de degradare;*

*Situația proiectată:*

*- carosabil de 2,75 m lățime cu stații de încrucișare și de întoarcere; acostamente 2x0,375 m;*

*- sistemul rutier:*

*- strat de piatră spartă împănată - 15 cm,*

*- fundație de fundație din piatră spartă mare - 45 cm*

*- se va supralărgi partea carosabilă în curbe*

*- apele vor fi colectate în șanțuri din pământ și șanțuri din beton, apoi vor fi conduse în lungul drumului către emisar; pentru asigurarea continuității scurgerii apelor podețele existente se vor decolmate, cele subdimensionate se vor înlocui cu podețe tubulare noi cu diametrul cuprins între 600-800-1000 m;*

*- în zonele unde taluzul amonte drumului prezintă fenomene de instabilitate și de coroziune se va realiza un zid de sprijin din beton și din gabioane, șanț ranfort din beton, fundația adâncită de parapet și consolidare taluz cu anrocamente, în vederea consolidării taluzului;*

*c) Proiectul nu are efect cumulativ cu alte proiecte din zonă.*

*d) Se utilizează resurse naturale regenerabile.*

*e) La faza de realizare a proiectului rezultă deşeuri de construcţie, deșeuri de tip menajer şi asimilate, iar după punerea în funcţiune rezultă deşeuri de tip menajer.*

 *Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

 *Deşeurile menajere vor fi transportate şi depozitate prin relaţie contractuală cu operatorul de salubritate.*

*f) Nu se utilizează substanţe periculoase sau tehnologii care să inducă risc de accidente.*

*g) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*h) Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*i) Anunţul solicitării a fost mediatizat prin afişare la sediul Primăriei comunei Lunca Ilvei, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat parțial în Situl Natura 2000 ROSCI0101 Larion, astfel:*

 *- Drumul forestier Roșu și Drumul forestier Silhoasa-Sarceri sunt amplasate integral în ROSCI0101 Larion, fără a fi amplasate în aria protejată de interes național;*

 *- Drumul forestier Sarceri amplasat* *parțial în ROSCI0101 Larion - 1500 m, fără a fi amplasat în aria protejată de interes național;*

 *- Restul drumurilor din proiect nu sunt amplasate în arie protejată;*

*b) proiectul prevede modernizare a 7 sectoare de drumuri forestiere care pot să ducă la modificări fizice în ariile naturale protejate de interes comunitar: înfiinţarea de zone de încrucişare, şanţuri din beton, podeţe nou proiectate și desființare podeţe existente, etc.;*

*c) se vor produce deșeuri în timpul construcției și funcționării care ar putea afecta speciile și/sau habitatele de interes comunitar pentru care aria naturală protejată de interes comunitar a fost desemnată;*

*d) dezvoltările conexe și impactul cumulativ ar putea duce la afectarea ariei naturale protejate de interes comunitar;*

*e) în zona de implementare a proiectului există habitate naturale și/sau specii sălbatice de interes comunitar ce pot fi afectate de implementarea proiectului; drumurile străbat mai multe habitate de pădure și în zona de implementare este un habitat pentru mai multe specii de carnivore mari protejate;*

*f) proiectul poate afecta direct sau indirect zonele de hrănire/reproducere/migraţiune a speciilor de interes comunitar pentru care au fost declarate ariile protejate; în zonă au fost semnalate mai multe specii ce pot fi afectate direct sau indirect;*

*g) proiectul are influenţă directă asupra ariilor naturale protejate de interes comunitar, prin emisii în aer, perturbarea prin zgomot sau lumină, etc.;*

*h) se vor produce deşeuri solide în timpul construcţiei şi funcţionării care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;*

*h) a obținut avizul custodelui nr. 2/2898/5.05.2017 emis de OS VALEA ILVEI;*

*i) din analiza listei de control pentru etapa de încadrare pe evaluare adecvată, finalizată în şedinţa Comisiei de Analiză Tehnică, rezultă un impact semnificativ asupra ariei naturale protejate Sitului Natura 2000 ROSCI0101 Larion, al proiectului propus.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

 **Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Mariana Gal